14/08/2018 | Administración LocalMunicipal
Santiago de Compostela
Urbanismo. Sección de Planeamento e Xestión
Anuncio de información pública da modificación da ordenanza xeral municipal reguladora da tramitación da emisión e recepción de ruídos, vibracións e condicións dos locais

O Pleno da Corporación na sesión extraordinaria e urxente que tivo lugar o día 19 de xullo de 2018, adoptou entre outros, o seguinte acordo: Primeiro: A aprobación inicial das modificacións da ordenanza xeral municipal reguladora da emisión e recepción de ruídos, vibracións e condicións dos locais, e que afectan aos artigos 42.2, 44.3, 44.6, 47, disposición adicional terceira, disposición adicional quinta, e á inclusión dunha disposición transitoria terceira, que quedarían redactados do seguinte xeito: 2. Nos establecementos públicos dedicados a máis dun tipo de espectáculos, á prestacion de máis dunha clase de servizos ou ao desenvolvemento de máis dunha categoría de actividades recreativas compatibles, cumprirá que conste esa circunstancia nos títulos habilitantes. Estes títulos indicarán cal é o espectáculo, servizo ou actividade recreativa que se considera principal do establecemento. As condicións específicas sobre aforo ou cabida, evacuación, límites sonométricos e horario serán as do espectáculo, servizo ou actividade recreativa declarada como principal.3. Superficies mínimas esixibles A superficie mínima dos establecementos, medida en planta baixa e sen computar a entreplanta, se a houber, será de: a) Grupo I: sesenta (60) metros cadrados. b) Grupo II: oitenta (80) metros cadrados. c) Grupo III: cento cincuenta (150) metros cadrados. d) Grupo IV: douscentos cincuenta (250) metros cadrados. e) Grupo V: cen (100) metros cadrados. De forma excepcional, nos edificios de uso exclusivamente comercial a superficie mínima poderá considerarse noutras plantas.6. Con carácter xeral, nos establecementos dos Grupos I a V permítese a amenización ou ambientación musical por medios técnicos ou con voz e música en directo, con ou sen amplificación. Non se poderán superar, en ningún caso, os niveis máximos de inmisión, emisión e recepción previstos no Anexo do Decreto 106/2015, do 9 de xullo, sobre contaminación acústica de Galicia. Para estes efectos enténdese por amenización musical a realización en directo de actuacións musicais ou músico-vocais; e por ambientación musical a propagación ou difusión de música a partir dun sinal recibido por calquera medio de transmisión ou reproducida desde calquera clase de gravación diferente das actuacións ao vivo. No caso de que se desenvolvan concertos en directo en establecementos habilitados para a prestación dese servizo como complementario doutra actividade principal, o aforo ou cabida do establecemento continuará sendo o correspondente á actividade principal. Considérase actividade principal a que conste no título habilitante do establecemento, a que é definitoria da súa categoría ou a que se desenvolva habitualmente.1. Para controlar os límites sonoros establecidos nesta Ordenanza e no Decreto 106/2015, do 9 de xullo, sobre contaminación acústica de Galicia ou norma que o substitúa, os establecementos que desenvolvan actividades clasificadas dentro dos grupos II, III, IV e V están obrigados a instalar aparellos de control permanente de emisións sonoras, dotados de dispositivo que as interrompa cando superen os límites establecidos. Os gastos derivados da instalación e funcionamento dos citados aparellos correrán por conta dos titulares da actividade. Esta obrigación tamén lles será exixible aos establecementos do Grupo I cuxo título habilitante lles permita contar con amenización ou ambientación nos termos definidos no apartado 6 do artigo 44 desta Ordenanza. Os outros tipos de actividades molestas non previstas específicamente nesta Ordenanza (talleres, garderías baixo vivendas, panaderías e pastelerías -con fabricación- carnicerías, locutorios informáticos, ximnasios e outros de natureza semellante) esixiráselles a insonorización mínima establecida no Decreto 106/2015 sobre contaminación acústica de Galicia ou norma que o substitúa. No título substitúese a referencia a “Edificios Catalogados” por “Ámbitos Catalogados”. O parágrafo terceiro en lugar de “edificios catalogados” dirá “ámbitos suxeitos a protección patrimonial” para os efectos de aplicar a excepción. Engádese un parágrafo cuarto coa seguinte redacción: “Nos locais ubicados en edificios catalogados nos que sexa imposible cumprir o requisito de altura mínima por resultar incompatible coa normativa de protección do patrimonio cultural, pódese admitir con carácter excepcional, previa petición debidamente motivada do promotor, a redución ata un 10% do requisito de altura mínima de 2,50 m, sempre que teña por finalidade mellorar as condicións de insonorización dos paramentos do local. O texto será o seguinte: “Os establecementos que pretendan ofertar espectáculos, servizos ou desenvolver actividades complementarias ou adicionais que non consten nos seus títulos habilitantes actuais deberán presentar a correspondente declaración responsable á que deberán achegar a seguinte documentación: - Certificación de empresa homologada con capacitación técnica suficiente na que conste o nivel de aillamento do local con relación a todos os paramentos, incluída fachada. - Certificación de empresa homologada con capacitación técnica suficiente na que conste a instalación e posta en funcionamento do sonómetro, así como a súa capacidade para rexistrar e limitar o nivel de decibelios emitidos e existentes no local. - Acreditación da existencia de dobre porta ou xustificación asinada por técnico competente da imposibilidade da súa instalación e medidas alternativas. Segundo: En aplicación do procedemento regulado polo artigo 49 da Lei 7/1985 de bases de réxime local, a modificación inicialmente aprobada someterase á información pública e audiencia dos interesados durante o prazo de 30 días. No suposto de que non se tiveran formulado reclamacións ou suxestións durante o período de información pública e audiencia aos interesados, entenderase definitivamente adoptado o acordo ata entón provisorio. O que se publica a fin de que, durante o prazo de trinta días, contado a partir do día seguinte ao da publicación deste anuncio no Boletín Oficial da Provincia, os interesados poidan consultar o expediente e formular as reclamacións e suxestións que xulguen oportunas. A documentación sometida a exposición pública estará a dispor dos interesados no Servizo de Licenzas e Disciplina Urbanística do Concello de Santiago (Pazo de Raxoi, 2º andar), de luns a venres, en horario de 9 a 14 horas. Santiago de Compostela, 7 de agosto de 2018 O concelleiro delegado de Medio Rural, Mantemento e Obras para o Equilibrio Territorial (P. D. Decreto do 27 de xullo de 2018) Asdo.: Rafael Peña Vidal